22/12/2009 | Administración LocalMunicipal
Muxía
Ordenanza reguladora do Servizo de Axuda no Fogar do concello de Muxía

ANUNCIO Pasado o prazo de exposición ó público doanuncio relativo á aprobación inicial da Ordenanza SAF sin que se presentaran reclamacións ó respecto, enténdese definitivamente aprobada sendo a súa redaccióna seguinte: O apoio á unidade de convivencia e a axuda no fogar, como prestación básica do Sistema Público de Servizos Sociais, pretende dar resposta á necesidade social de convivencia, en torno á cal se articula o nivel máis primario das relacións humanas, necesarias para o desenvolvemento persoal e para a integración social das persoas. Recentemente o Parlamento de Galicia aprobou a Lei 13/2008, de 3 de decembro de Servizos Sociais de Galicia, que regula o dereito de todas as persoas aos servizos sociais, correspondéndolles aos poderes públicos garantir dito dereito, e posibilitar que as liberdades e igualdades entre os individuos sexan reais e efectivas tal e como contempla a Constitución Española no seu art.9.3. Por outra parte, o Plan Concertado para o desenvolvemento das Prestacións Básicas de Servizos Sociais nas Corporacións Locais, regula a súa función xeral e, a Lei 13/2008, de 3 de decembro de servizos sociais de Galicia, fixa o marco entendendo por tal, servizos e actuacións de natureza material ou tecnolóxica. No seu art.11.1. f) atribúe como unha das funcións dos Servizos Sociais Comunitarios Básicos a xestión do servizo de axuda no fogar, así como a participación na xestión das prestacións destinadas a garantir a autonomía persoal e a atención á dependencia, nos termos establecidos na normativa que resulte aplicable. Dentro desta prestación e deste marco xurídico, inscríbense os servizos de atención domiciliaria/no fogar (S. A. F.) que aínda que dirixidos a toda a poboación, teñen como obxecto prioritario: ofrecer un conxunto de atencións áspersoas ou familias no seu propio domicilio, para facilitar o seu desenvolvemento e permanencia no seu entorno habitual. A Orde do 22 de xaneiro de 2009, pola que se regula o servizo de axuda no fogar, trala publicación da Lei 39/2006, do 14 de decembro, de promoción da autonomía persoal e atención ás persoas en situación de dependencia, describe as aténcións do Servizo de Axuda no Fogar que o Concello de Muxía dispón para a cidadanía que precisan coidados no seu domicilio. Dita orde obriga ás entidades locais a reaxustar as súas respectivas ordenanzas reguladoras. Para mellorar e potenciar a calidade de vida das persoas que viven nos seus domicilios, e requiren asistencia, os Servizos de Atención no Fogar deberán axuntar o esforzo coa propia persoa interesada, da súa familia, veciñanza e amizades, con tódolos servizos públicos e privados, do voluntariado, e dicir axuntar o esforzo coa comunidade no seu conxunto, mantendo e promovendo o maior grao de autonomía da persoa beneficiaria/usuaria, mediante unha acción preventiva, asistencial e rehabilitadora. Tradicionalmente esta prestación no cubría situacións necesitadas de atención permanente e continuada, propias das persoas con gran dependencia pero a partir da entrada en vigor da Lei 39/2006, do 14 de decembro, deberá estenderse ampliando a súa intensidade a calquera persoa en situación de dependencia tras recoñecerse como dereito subxectivo da persoa. Paralelamente deberanse ir tomando medidas en diferentes ámbitos que faciliten á familia o desempeño das funcións entre as que está a atención das persoas en situación de dependencia: recoñecemento e apoio do papel da familia, prestacións económicas, axuda técnicas de uso persoal e de adaptación do fogar, programas de respiro familiar, centros de día e de noite etc. A corto e a medio prazo os Servizos de Atención Domiciliaria deberán experimentar o seu mais notable cambio a consecuencia da aplicación da mencionada Lei 39/2006 que garante dereitos subxectivos ás persoas en situación de dependencia, e vinculado as intensidades de atención que se aproben na nosa Comunidade Autónoma e establecidas nos convenios que se subscriban entre as Administracións competentes, o servizo de axuda a domicilio deberá adaptarse en función dos cambios normativos que acontezan. A devandita lei define no seu art.23 o Servizo de Axuda a Domicilio como o conxunto de actuacións levadas a cabo no domicilio das persoas en situación de dependencia co fin de atender as súas necesidades da vida diaria, prestadas por entidades ou empresas, acreditadas para esta función: a) Servizos relacionados coa atención das necesidades domésticas ou do fogar: limpeza, lavado, cociña ou outros. b) Servizos relacionados coa atención persoal na realización das actividades da vida diaria. A nova normativa reguladora esixe a configuración dun novo modelo de axuda a domicilio que complemente e amplíe a súa acción protectora, co fin de promover e dotar os recursos necesarios para facer efectivo un servizo de axuda no fogar de calidade e garantista. En consonancia coa referida normativa e co obxecto de dar cumprimento a Disposición transitoria Primeira da Orde autonómica do 22 de xaneiro de 2009 pola que se regula o servizo de axuda no fogar, (Adaptación de ordenanzas municipais) establece que os concellos disporán dun prazo de seis meses, contados desde o día seguinte ao da súa publicación, para a adaptación das súas ordenanzas municipais ao disposto nesta orde. Neste contexto a ordenanza en vigor require unha adaptación para axustala á nova realidade social e lexislativa. A presente Ordenanza ten por obxecto establecer o marco dos Servizos de Axuda no Fogar (en adiante SAF) no Concello de Muxía, como prestacións básicas do Sistema Público de Servizos Sociais que proporcionan unha serie de atencións ou coidados de carácter persoal, doméstico, psicosocial, educativo, técnico e comunitario, prestadas dentro ou fora do domicilio, dende unha perspectiva integral e normalizadora, naquelas situacións en que teñan limitada a súa autonomía persoal ou nos casos de desestructuración familiar dos cidadáns de Muxía.- O obxectivo xeral do SAF é promover unha mellor calidade de vida das persoas, potenciando e preservar a súa autonomía e unhas condicións axeitadas de convivencia no seu propio contorno familiar e socio comunitario. A partir deste obxectivo xeral, podemos destacar os seguintes obxectivos específicos do Servizo de Axuda no Fogar: 1.- Favorecer a permanencia das persoas no seu contorno habitual o maior tempo posible e co maior grao de calidade de vida.2.- Evitar o desarraigamento e a institucionalización innecesaria de persoas que, con apoio e atención, poidan permanecer no seu contorno.3.- Optimizar as destrezas, capacidades e habilidades persoais e familiares que permitan o máximo grao de autonomía.4.- Mellorar o equilibrio persoal do individuo fortalecendo a colaboración coas redes naturais de apoio, especialmente da familia, previndo posibles problemas de aillamento e soidade.5.- Atender situacións conxunturais de crise persoal e/ou familiar que afecten á autonomía persoal ou social.6.- A promoción de formas de apoio social comunitario de tipo voluntario que contribúan ó acompañamento de persoas atendidas.7.- Apoiar e complementar a labor da familia en situacións de sobrecarga derivadas da atención de persoas dependentes ou de crise familiar.8.- Favorecer a conciliación da vida familiar e laboral.9.- Ofrecer coidados e intervencións de carácter socio educativo a unidades familiares con menores a cargo e outras situacións obxecto de intervención social.10.- Proporcionar períodos de descanso ao coidador. Respiro familiar.11.- Ofrecer apoio e formación aos coidadores O SAF ten a consideración de prestación básica, que non exime á familia das súas responsabilidades, se non que as reforza e as complementa, con planificación, coordinación e control público, a través de persoal cualificado que presta unha serie de atencións ou coidados de carácter persoal, psicosocial e educativo, doméstico e técnico, ás familias e persoas con dificultades para procurar o seu benestar físico, social e psicolóxico, proporcionándolle a posibilidade de continuar no seu contorno habitual, mentres isto sexa posible e axeitado. No SAF a intervención realízase dun xeito personalizado, en función das necesidades de cada usuario ou da súa familia no que se refire ao tipo de servizo que se prestará, as horas de atención, etc. É un recurso de tipo voluntario, solicitado polo usuario/familia. É un recurso aberto a toda a poboación; non obstante mentres as dispoñiblidades económicas non permitan a súa universalización, haberá que priorizar aqueles usuarios/familias que teñan máis dificultades e menos posibilidades de acceso a outros recursos. É un recurso temporal, é decir, que ten un principio e un final na prestación do servizo, en función da valoración do profesional e da vontade do usuario. É un servizo, por definición descontinuo. Terá carácter especial a intensidade da prestación do SAF ás persoas que teñan recoñecido o grao e nivel de dependencia en resolución da Conselleria de Traballo e Benestar, de maneira que se establecen distintos graos de intensidade. Para poder obxectivar, valorar e ordenar as solicitudes do SAF, utilizarase un SISTEMA DE BAREMO no que se valorarán e puntuarán os aspectos de autonomía persoal, situación familiar, situación social, situación económica e valoración técnica. De conformidade coa valoración realizada polos servizos sociais, no marco da axuda no fogar poderán prestarse os seguintes tipos de atención de carácter básico e/oú complementario, de acordo coa seguinte tipoloxía: 1.- Atencións de Carácter Básico.- a) Atencións de carácter persoal na realización das actividades básicas da vida diaria, tales como: • Asistencia para levantarse e deitarse. • Apoio no coidado e hixiene persoal, así como para vestirse. • Control do réxime alimentario e axuda, se é o caso, para alimentarse. • Supervisión, cando proceda, das rutinas de administración de medicamentos prescritas por facultativos. • Apoio ou axuda para cambios posturais, mobilizacións, orientacións espacio temporais. • Apoio a persoas afectadas por problemas de incontinencia. b) Atencións de carácter persoal na realización doutras actividades da vida diaria, tales como: • Acompañamento fóra do fogar para acudir a consultas, tratamentos ou a outras actividades de ocio e/ou convivencia social. • Apoio na realización de xestións necesarias ou urxentes. c) Atencións das necesidades de carácter doméstico e da vivenda, tales como: • Limpeza e mantemento da hixiene e salubridade da vivenda. • Compra de alimentos e outros productos de uso común. • Preparación dos alimentos. • Lavado e coidado das prendas de vestir. • Coidados básicos da vivenda. Este tipo de atencións poderá ser facilitado en parte, se é o caso, por programas específicos de lavandería ou alimentación a domicilio. d) Atencións de carácter psicosocial e educativo tales como: Intervencións técnico profesionais formativas e de apoio ó desenvolvemento das capacidades persoais, á afectividade, á convivencia e á integración na comunidade así como á mellora da estruturación familiar.2.- Atencións de Carácter Complementario, que poderá incorporar, entre outros, os seguintes tipos de atencións: a) Actividades de acompañamento, socialización e desenvolvemento de hábitos saudables. b) Respiro familiar, segundo o establecido pola lexislación vixente. c) Prestacións de atención a distancia mediante dispositivos de teleseguimento, teleasistencia e similares. d) Prestacións que favorezan a conciliación da vida familiar e laboral. e) Adaptacións funcionais do fogar. f) Servizo de podoloxía. g) Servizo de fisioterapia.3.- Poderán integrarse, ademais, dentro do servizo de axuda no fogar, determinadas atencións e actividades que se desenvolvan fóra do marco do domicilio da persoa usuaria, sempre que, de acordo coa prescrición técnica sobre o contido do servizo, incidan de maneira significativa na posibilidade de permanencia no fogar e na mellora da autonomía e a calidade de vida.4.- En todo caso as atencións prestadas, terán un carácter de reforzo e non substitutivo das propias capacidades da persoa usuaria ou doutras persoas do seu contorno inmediato, de maneira que se facilite e promova a súa autonomía.5.- En ningún caso poderán formar parte das actuacións desenvolvidas polo servizo: • A realización de actividades domésticas que non fosen incluídas no proxecto de intervención (anexo II) e no acordo de servizo (anexo III). • Actuacións que, polo seu carácter sanitario, deban en todo caso ser realizadas por persoal facultativo. De acordo co establecido no artigo 5 da Orde do 22 de xaneiro de 2009, pola que se regula o servizo de axuda no fogar, o servizo estará aberto a todas as persoas ou unidades de convivencia para as que de acordo coa valoración técnica correspondente, supoña un recurso idóneo de atención. De xeito particular, o servizo atenderá ás persoas maiores con déficits de autonomía e persoas con discapacidade, especialmente cando carezan de apoio persoal no seu contorno inmediato así como os fogares con menores en que se observe necesidade dunha intervención de carácter socio educativo. Tamén poderá dar unha resposta preventiva e socializadora a diversas situacións de familias en risco de exclusión social, ou que precisen unha medida temporal de apoio para a consecución dun fin establecido nun proxecto de intervención social. En todo caso darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia. O SAF vai dirixido a toda a poboación, pero, mentres as naonibilidades económicas non permitan o seu uso xeneralizado, dispoñerase duns criterios de prioridade de xeito que poidan ser obxectivables, por na parte a situación de necesidade social e por outra a situación económica do usuario. Polo que: 1. O servizo de axuda no fogar estará aberto a todas as persoas ou unidades de convivencia para as que, de acordo coa valoración técnica correspondente, supoña un recurso idóneo de atención.2. Darase prioridade no acceso ao servizo ás persoas que teñan un dereito recoñecido de atención dentro do sistema de autonomía e atención á dependencia.3. Sen prexuízo dos criterios de carácter xeral establecidos na orde, a presente ordenanza municipal reguladora do servizo establecerá os sistemas de acceso por libre concorrencia ao servizo de axuda no fogar, en tanto que prestación básica do sistema de servizos sociais, para situacións diferentes á contemplada no apartado anterior. Con carácter específico poderán ser beneficiarios do SAF: - Familias ou persoas que presente disfuncións que poidan ser susceptibles de mellora cunha axeitada atención domiciliaria. - As persoas maiores, con certo nivel de dependencia, que non teñan a ninguén que os atenda suficientemente e que, con esta axuda, poidan continuar vivindo no seu fogar. - As persoas con discapacidades, minusvalías ou enfermidades que lles impidan valerse por si mesmas. - Persoas afectadas por unha Minusvalía, grao de dependencia, incapacidade, lesión, enfermidade física ou mental ou por outros motivos que os fagan precisar de axuda. - Os grupos familiares con excesivas cargas, conflictos relacionais, situacións sociais inestables ou calquera outra problemática. - Colectivos específicos que presenten situacións de risco e exclusión social. O acceso ao servizo producirase a través dos servizos sociais de atención primaria, de acordo coas seguintes modalidades: 1. O acceso ao servizo será directo para persoas que, tendo recoñecida a situación de dependencia, se lles asigne a axuda no fogar na correspondente resolución de Programa Individual de Atención, consonte o establecido no Decreto 176/2007, do 6 de setembro, polo que se regula o procedemento para o recoñecemento da situación de dependencia e do dereito ás prestacións do sistema na Comunidade Autónoma de Galicia, así como á Orde do 17 de decembro de 2007 pola que se establecen os criterios para a elaboración do programa individual de atención, fixación das intensidades de protección dos servizos, réxime de incompatibilidades das prestacións e xestión das prestacións económicas.2. Para as persoas que non teñan o recoñecemento da situación de dependencia, ou non lles asista o dereito de acceso efectivo ao catálogo de servizos de atención á dependencia segundo o calendario de implantación do sistema, o acceso ao servizo, previa prescrición técnica favorable dos servizos sociais de atención primaria, resolverase en réxime de libre concorrencia de acordo cos criterios establecido na normativa reguladora do programa e, se é o caso, na presente Ordenanza Municipal.3. De igual maneira á expresada no apartado anterior procederase nas situacións nas que a problemática principal estea relacionada con aspectos convivencias e socio-educativos.4. Nos supostos recollidos nos apartados 2 e 3 deste artigo empregarase un baremo no que, ademais dos posibles déficits de autonomía, se valoren factores de carácter persoal e socio-familiar, o apoio social, a situación da vivenda e outros que dificulten obxectivamente a normalización social e a calidade de vida. Para poder acceder á prestación do SAF, será necesario cumplir os seguintes requisitos: - Estar dentro dalgún dos grupos de persoas especificadas no artigo 6. - Estar empadroado e ter residencia efectiva no Concello de Muxía. - Aceptación do servizo coas súas características, obrigas e normativa. - Que non teñan familiares con obrigas legáis de prestar alimento ou existindo estes: que se negen a cumprir esta obriga, residan fora do término municipal, ou estean imposibilitados para facerse cargo das atencións do beneficiario tanto a nivel económico como persoal. - Que non reciban axuda doutra institución ou entidade para este fin. - Que non presenten un estado de deterioro físico ou psíquico tal que necesiten máis un internamento asistido e continuado que a axuda a domicilio. - Que reúnan as condicións persoais, sociais, económicas, etc que figuran nos baremos.1. Para os efectos deste artigo considérase persoa usuaria aquela para a que se solicite o servizo. No caso de intervención con familias, entenderase como persoa usuaria a un dos membros adultos da unidade de convivencia responsables dos menores que formen parte dela.2. A capacidade económica das persoas usuarias do servizo de axuda no fogar calcularase en atención a súa renda e, se é o caso, ao seu patrimonio. Teranse en conta, ademais, as persoas convivintes economicamente dependentes, de acordo co establecido nos parágrafos seguintes.3. A renda valorarase atendendo aos ingresos netos que se perciban, que comprenderán os rendementos de traballo, incluídas pensións e prestacións de previsión social, calquera que sexa o seu réxime; os rendementos de capital mobiliario e inmobiliario; os rendementos das actividades económicas e as ganancias e perdas patrimoniais.4. Para o cómputo do patrimonio estarase ao disposto na normativa fiscal en vigor sobre o patrimonio, entendéndose por tal o conxunto de bens e dereitos de contido económico de que sexa titular a persoa usuaria do servizo, con dedución das cargas e gravames que diminúan o seu valor, así como das débedas e obrigas persoais das que deba responder. Considéranse exentos do cómputo a vivenda habitual na que se preste o servizo e os bens e dereitos cualificados como exentos na normativa aplicable sobre o imposto do patrimonio. No caso de que a persoa usuaria tivese cónxuxe ou parella de feito, as rendas de ámbolos dous terán a consideración de rendas computables, entendéndose neste caso por renda persoal a metade da suma dos ingresos de ámbolos dous membros da parella.5. A capacidade económica por razón de renda determinarase dividindo a renda ou rendas computables, de acordo co apartado anterior, entre a suma dos seguintes convivintes: o perceptor ou perceptores de rendas computadas e, se é o caso, o cónxuxe e os ascendentes ou fillos/as menores de 25 anos, ou maiores desta idade en situación de discapacidade, que dependesen economicamente dos citados perceptores.6. A capacidade económica resultante será a correspondente á renda da persoa usuaria, calculada de acordo cos apartados anteriores, modificada á alza, se fose o caso, pola suma dun 5% do valor do patrimonio neto que supere o mínimo exento para a realización da declaración do imposto sobre o patrimonio en vigor a partir dos 65 anos de idade, dun 3% dos 35 aos 65 anos e dun 1% os menores de 35 anos.7. Para o cómputo da renda ou do patrimonio teranse en conta os datos correspondentes a última declaración fiscal dispoñible ou pensión coñecida. Para a posta en marcha deste Servizo será imprescindible a intervención do/a técnico/a directamente responsable do Servizo de Axuda no Fogar (traballador/a social de Atención Primaria do Concello), e do/a responsable municipal de Servizos Sociais. O persoal directamente adscrito á prestación do SAF estará integrado por: - Traballador/a social. - Auxiliares de axuda no fogar ou se é o caso da empresa que houbese que contratar. - Educador Familiar nos casos de problemas de desaxuste familiar ou conflicto psicosocial con menores.1. O servizo de axuda no fogar prestase directamente polo concello.2. O servizo estará coordinado por persoal técnico cunha cualificación mínima de diplomatura universitaria na área de servizos sociais.3. O persoal que presta atención directa nos domicilios das persoas usuarias estará formado por auxiliares de axuda no fogar que, no caso de atender a persoas afectadas por déficits de autonomía, estarán en posesión da cualificación profesional específica para o exercicio das súas funcións, conforme ao establecido no Real Decreto 331/1997, de 7 de marzo, polo que se establece o certificado de profesionalidade da ocupación de auxiliar de axuda a domicilio, ou ben a establecida no Real Decreto 295/2004, de 20 de febreiro, polo que se regula a cualificación profesional de atención sociosanitaria a persoas a domicilio, sen prexuízo da posibilidade de acreditación da competencia profesional adquirida ben mediante experiencia laboral ou mediante aprendizaxes non formais, da maneira que regulamentariamente se estableza.4. A persoa que exerza como responsable técnica do servizo garantirá unha supervisión do servizo efectivamente prestado, que será realizada sempre que as circunstancias a fagan necesaria e, como mínimo, cunha periodicidade de dous meses. Da supervisión realizada quedará constancia no correspondente expediente individual. Mediante esta supervisión revisarase e axustarase, se fose o caso, o contido das prestacións expresado no proxecto de intervención e no acordo de servizo.1) O traballador social garantirá unha supervisión e seguimento do servizo prestado, que se realizará sempre que as circustancias a fagan necesaria e, como mínimo, cunha periodicidade de dous meses. Desta supervisión quedará constancia no correspondente expediente individual. Mediante esta supervisión revisarase e axustarase, se é o caso, o contido das prestacións expresado no proxecto de intervención e no acordo de servizo.2) Contempla tamén a coordinación e supervisión dos/as auxiliares de axuda no fogar, establecendo reunións de traballo nas que se revisará a evolución dos casos e as pautas seguidas polos/as traballadores/as. Estas reunións de carácter técnico terán en todo caso, a finalidade de mellorar progresivamente a calidade do servizo.3) A prestación do SAF queda condicionada á aceptación por parte do beneficiario/a, que se recollerá nun documento compromiso, no que se especifican as condicións do servizo, as obrigas e os motivos de extinción.4) No caso de que o servizo non conte con persoal suficiente para atender todas as demandas susceptibles de recibilo, elaborarase unha lista de espera por orde de puntuación.5) En caso de baixas ou vacacións das auxiliares de axuda a domicilio, a súa substitución queda condicionada á disponibilidade do servizo.6) De maneira xeral o servizo de axuda no fogar non realizará tarefas de: limpeza de portais e escaleiras de comunidade. Labores de xardinería ou horta. E alimentación e aseo de animais.7) Cada usuario/a estará suxeito a unha tarifa que deberá aboar mensualmente mediante autorización bancaria, dita tarifa calcularase en función dos ingresos económicos totais da unidade de convivencia.1. A intensidade do servizo determinarase, con carácter xeral, en horas mensuais de Atención.2. A intensidade do servizo de axuda no fogar para as persoas atendidas no marco do sistema de autonomía persoal e atención á dependencia estará predeterminada no seu programa individualizado de atención. A súa aplicación horaria será flexible e conforme co plan de coidados, de maneira que se garanta a cobertura das necesidades de atención para a realización das actividades da vida diaria, ademais dos días laborais os fins de semana e festivos.3. Nos restantes casos a intensidade do servizo virá determinada na prescrición efectuada polos correspondentes servizos sociais de atención primaria.4. O tratamento da información contida nos expedientes realizarase de acordo coa normativa vixente en materia de protección de datos de carácter persoal. As persoas usuarias, ademais dos deberes que con carácter xeral se contemplan no artigo 37 da lei 4/1993, de servizos sociais, terán os seguintes deberes: 1. Cumprir coas condicións do servizo, facilitando a execución das tarefas ao persoal ao cargo e poñendo á súa disposición, se fose o caso, os medios materiais necesarios.2. Colaborar no desenvolvemento do servizo en función das súas capacidades e nos termos acordados en cada caso.3. Respectar a dignidade persoal e profesional das persoas que presten o servizo, así como respectar os límites das súas obrigas laborais.4. Informar dos cambios de calquera circunstancia persoal, familiar ou económica que puidese dar lugar á modificación, suspensión ou extinción na prestación do servizo.5. Participar no pagamento do servizo nos termos que se estableza na súa norma reguladora.6. A comunicar con dez días de antelación calquera ausencia temporal do domicilio que puidese impedir a prestación do servizo. O incumprimento de algúns destes deberes por parte dos usuarios/as poderá implicar a extinción da prestación. As persoas usuarias do servizo, ademais dos dereitos que con carácter xeral se lle recoñecen no artigo 36 da Lei 4/1993, de servizos sociais, terán dereito: 1. A seren tratadas co respecto debido á súa dignidade.2. A recibiren unha atención adaptada ás súas necesidades, coa calidade e duración prescritas en cada caso.3. A coñeceren a organización e o regulamento do servizo.4. Ao tratamento confidencial dos seus datos de acordo co disposto na Lei Orgánica 15/1999, de 13 de decembro, de protección de datos de carácter persoal.5. A recibiren información precisa e clara sobre as posibles modificacións sobrevidas durante a prestación efectiva do servizo.6. A presentaren queixas e suxestións ao persoal coordinador do servizo cando expresaren reclamacións ou fixeren suxestións sobre a súa prestación efectiva.1. O trato será sempre de respecto, evitando que a confianza co/a usuario/a e coa súa familia interfira no traballo.2. Respetar a intemidade do/a usuario/a e gardar a debida confidencialidade.3. O/a auxiliar non debe facer participe ao/ä usuario/a e á familia deste/a dos seus propios problemas, separando todo o posible a súa vida privada do seu traballo.4. Respetarase integramente o horario e as tarefas establecidas e non se poderán realizar cambios sen a previa autorización do/a responsable.5. O/a auxiliar de axuda no fogar non lles debe facer traballos a outros membros da familia distintos dos/as beneficiarios/as, aínda que convivan na mesma casa. Se se trata de persoas maiores ou dependentes, estudiarase o caso dende o departamento de servizos sociais.6. En caso de ausencia do/a traballador/a deberá comunicalo con antelación, tras a autorización do/a xefe/a de persoal, ao/á usuario/a e ao/á responsable do servizo.7. Non se poderá recibir en custodia cartos, xoias nin outros obxectos.8. Non se permite ningún tipo de prestación/ bonificación por parte do/a usuario/a ( cartos, regalos, etc.). 9. Non se poderá acudir ao lugar de traballo en compaña de persoas alleas ao servizo.10. Non se disporá das chaves de ningún domicilio, excepto cando as condicións do caso así o esixan e sempre co consentimento do/a usuario/a e do técnico/a responsable.1.-O SAF será prestado polo Concello de Muxía ben de oficio ou a instancia de parte. a) De oficio. O Concello iniciará de oficio o expediente da prestación do servizo nos casos de carácter urxente, de grave perigo para a vida do usuario, altas hospitalarias ou ausencias temporais de persoas con familiares o seu cargo, ou similares nas que se demostre a necesidade urxente do servizo, e sempre en función da disponibilidade do mesmo. b) A instancia de parte. As solicitudes da prestación do servizo deberán formularse no modelo oficial deste regulamento e ó que se adxuntará a seguinte documentación: - DNI ou NIE do/a solicitante e dos membros da unidade de convivencia. - Fotocopia da tarxeta sanitaria do/a beneficiario/a. - Certificado de empadronamento e convivencia. - Certificado de impostos sobre o IBI, industria e vehículos de todos os componentes da unidade de convivencia con obriga legal de prestar auxilio. - Documentación acreditativa de ingresos ( nóminas, certificados de pensións, prestacións, etc.), ou no seu defecto certificación correspondente de non percibir prestacións; de todos os membros da unidade de convivencia. - Fotocopia da declaración da renda ou certificado negativo de Facenda, de todos os membros da unidade de convivencia. - Recibo de aluguer ou amortización da vivenda. - Informe médico do/a solicitante que acredite a carencia de autonomía persoal e o tratamento que é necesario controlar. - Certificado de Recoñecemento de Discapacidade e /ou resolución do grao de dependencia. - Declaración xurada de non ter dereito a axuda no fogar por outra entidade ou organismo. - Calquera outro que se considere necesario para a avaliación da solicitude e que teña relación cos aspectos que hai que valorar.2.- No caso de iniciarse de oficio o expediente, a Alcaldía-Presidencia ou concelleiro en quen delegue resolverá o mesmo, con carácter urxente, previa a emisión polo/a Traballador/a Social do informe técnico pertinente. Unha vez cuberta a solicitude, presentarase nas oficinas de Rexistro de documentos do Concello de Muxía. A presentación da solicitude determina o dereito a esixir da Administración o correspondente recibo que acredite a data de presentación admitindo como tal unha copia na que figure a data de presentación anotada pola oficina. Unha vez rexistrada, daráselle traslado aos Servicios Sociais de Atención Primaria do Concello. Se se observaron defectos formais na solicitude, como non reunir os requisitos anteriormente mencionados, ou non presentar a documentación, o concello está obrigado a requirir do/a interesado/a que, no prazo de 10 días, enmende a falla ou presente os documentos preceptivos, e indicarase no devandito REQUIRIMENTO que, se así non o fixese, entenderáse que desiste da súa petición e arquivarase sen máis a súa solicitude. O/a traballador social contactará co/a interesado/a para obter toda a información que sexa necesaria para a realización do correspondente INFORME BAREMO, que incluirá valoracións cualitativas ( a través de entrevistas, visitas domiciliarias, información documental, etc.) e cuantitativas ( aplicación do baremo). O devandito informe baremo incorporarase ao expediente administrativo e servirá para fundamentar, nun ou noutro sentido, a resolución que se adopte máis do cumprimento dos requisitos e, de acordo coa consignación orzamentaria anual, informarase da conveniencia de ALTA no servizo ou da incorporación á LISTA DE ESPERA, ocupando o posto correlativo que lle corresponda en función da puntuación obtida e da data de entrada. O expediente será remitido á Alcaldía e órgano ou persoa en quen delegue, quen adoptará a resolución pertinente. O/a interesado notificaráselle a resolución adoptada que, en todos os casos, deberá ser motivada ( o informe servirá de motivación para a resolución). Especificando a intervención e a achega económica se procede. No texto da resolución mencionarase o RECURSO PREVIO DE REPOSICIÓN, que poderá interpoñer o interesado perante o concello, no prazo dun mes ( art.107 da Lei de r.1 e das admón. públicas ) e o RECURSO CONCENCIOSO-ADMINISTRATIVO ante a sala correspondente do Tribunal Superior de Xustiza de Galicia, no prazo de dous meses que se contarán dende o día seguinte ao da notificación da resolución ( art.46.29/98 da Lei de xurisdicxión contencioso-administrativa). Enviaráse copia da resolución ós Servizos Sociais que, para proceder á ALTA, requerirá da traballadora social un plan de traballo. A ALTA efectiva realizaráse nun prazo de 10 días, contados dende a data de notificación. O prazo de presentación de solicitudes estará aberto todo o ano. Nos casos de extrema urxencia debidamente xustificada, mediante resolución motivada do alcalde ou do membro da corporación local responsable en materia de servizos sociais, poderase iniciar de oficio a prestación do servizo de maneira inmediata, a proposta dos servizos sociais de atención primaria, e sen prpexuízo da posterior instrucción do correspondente expediente. Antes de proceder a ALTA no SAF será imprescindible a firma do contrato de prestación do servizo segundo modelo normalizado. No contrato irán as seguintes especificacións, recollidas no plan de traballo que se adxuntará a este: - Tarefas que hai que realizar. - Horarios e días do servizo. - Traballador social responsable do proxecto de intervención. - Auxiliar de axuda no fogar que prestará o servizo. - E a gratuidade ou aportación económica do/a beneficiario/a, se procede, e o método de copago do servizo. O contrato irá asinado por un representante do concello e polo ususario e, naqueles casos que conten con apoio familiar, por un membro da familia. En canto ás modificacións con respecto ao establecido no contrato, do número de horas, tarefas ou modificacións xerais do plan de traballo que se vaian producindo no desenvolvemento do servizo, a proposta de modificación realizaráse tras un estudio e análise da situación por parte do/a trabalallador social. O usuario deberá ser informado destas modificacións de forma argumentada. Considérase suspensión provisional, con reserva de praza, aquelas interrupcións do SAF que estean dentro dos seguintes supostos: a) Por ausencia do beneficiario do seu domicilio por vacacións, viaxes, participación en programas de termalismo social por un tempo inferior a tres meses. b) Por ingreso hospitalario mentres dure este, sempre que a situación de alta hospitalaria sexa compatible coas características do usuario do SAF. Se o ingreso hospitalario se prolongase máis de tres meses, revisaráse a reserva de praza e valorarase novamente a continuidade do SAF ou a súa exinción. c) Por contar, temporalmente, con apoio familiar. Se este apoio se prolonga máis de tres meses, revisaráse a reserva de praza e, polo tanto, a continuidade ou extinción do servizo. d) Por necesidades do servizo, se fose necesario ampliar o número de usuarios e se considerasen prioritarios outros casos en función da situación persoal, sanitaria, e económica do beneficiario. Nos apartados a), b), c), deberá o usuario/a comunicalo á entidade prestadora do servizo, polo menos, con tres días de antelación. No caso de queo/a beneficiario teña dereito a reserva de praza, non se manterá necesariamente o horario inicial non a auxiliar que efectuaba o servizo, quedando a expensas das indicacións técnicas e da dispoñibilidade do servizo. O servizo poderase suspender, coa excepción das prazas vinculadas a un dereito exercido dentro do sistema de autonomía a atención á dependencia, suposto no que se estará ao disposto na normativa reguladora. A prestación do Servizo de Axuda no Fogar que lle fose recoñecido a un usuario extinguiráse, en termos xerais: - Por falecemento ou renuncia do beneficiario/a. - Por ingreso con carácter definitivo en centro residencial. - Por traslado definitivo da súa residencia a outro concello. - Por incumprimento dos requisitos establecidos para a prestación do servizo, tales como trato inadecuado do usuario/a á auxiliar, flata de colaboración do usuario no desenvolvemento do servizo, que impoñan tarefas á auxiliar que non lle corresponden ou similares. - Por desaparición das circunstancias baremables que motivaron a prestación do servizo. - Se a familia utiliza o servizo para fins diferentes ós propios da axuda a domicilio. - Por ocultación e/ou falseamento de datos por parte do beneficiario/ usuario ou dos familiares. - Se o beneficiario se ausen ado domicilio sen causa justificada por un período superior a tres meses salvo en caso de ingreso hospitalario. - Se alguen asume totalmente a atención do beneficiario. - Por non facer efectiva a contribución establecida no contrato de dúas mensualidades no período anual. - Cando o Concello deixe de prestar o servizo por falta de medios, ben por se asumido po outra administración ou entidade de iniciativa social. - O ser un servizo suxeito a subvencións, en caso de non ser recoñecida, poderá levar a súa suspensión. Poderáse conceder provisionalmente o servizo nos seguintes supostos, e sempre que existan vacantes: a) Con carácter preferente ós beneficiarios en situacións excepcionais graves, determinándose claramente a súa duración. b) Os beneficiarios que se atopen en lista de espera, logo da aceptación desta provisionalidade. Exisiten dúas posibilidades de acceso, ben a través do baremo para persoas de autonomía persoal ou a través do baremo para situacións de desaxustes familiares ou conflictos psico-sociais. Para poder obxectivar, valorar e ordear as solicitudes do SAF, utilizarase un Sistema de Baremos que se valorarán e puntuarán os aspectos da autonomía persoal, situación familiar, situación social, nivel económico, valoración técnica e sistema de aboamento do servizo, conforme ao Anexo III.1. O servizo de axuda no fogar financiarase coas aportacións do Concello de Muxía, subvencións da Comunidade Autónoma de Galicia e da Deputación de A Coruña e coas achegas dos usuarios/as suxeitos/as segundo as tarifas que aboen para a sustentación do servizo 2. No caso de que a capacidade económica da persoa usuaria sexa igual ou inferior ao Indicador Público de Rendas de Efectos Múltiples (IPREM), quedará exenta da obriga de participar no custe do servizo.3. En ningún caso a contribución económica da persoa usuaria poderá ser superior ao 90%. do custo efectivo que o servizo prestado teña para a entidade local titular do mesmo.4. Para o resto dos supostos cada concello establecerá unha regulación do copagamento do servizo que deberá respectar en todo caso a seguinte escala/taboa: 4. Sen prexuízo do establecido na aliña anterior, poderán contemplarse excepcións aos criterios xerais no casos nos que a problemática principal atendida sexa relativa á desestruturación familiar, a exclusión social e a pobreza infantil. De conformidade co previsto no artigo 127 do texto refundido da Lei Reguladora das Facendas Locais, aprobado por Real Decreto Lexislativo 2/2004 de 5 de marzo, en relación cos artigos 41 a 47 do texto refundido da Lei Reguladora das Facendas Locais, e no exercicio da potestade regulamentaria recoñecida ás Entidades Locais polos artigos 4, 49, 70.2 e concordantes da Lei 7/85 de 2 de abril, reguladora das Bases do Réxime Local, este Concello establece o prezo público pola utilización do Servizo de Axuda no Fogar. Os prezos públicos regulados nesta Ordenanza constitúen prestacións patrimoniais de carácter público que serán satisfeitas polos usuarios que voluntariamente soliciten a utilización do Servizo de Axuda no Fogar, sempre que se poidan enmarcar nas finalidades e obxectivos do Servizo. Se con posterioridade ao establecemento do presente prezo público, cesasen na prestación do servizo empresas privadas que actualmente concorren na realización de actividades similares ás que se desenvolven no Servicio de Axuda no Fogar, o prezo público transformarase en taxa. En caso de resultar preceptiva a transformación anterior, o Concello aprobará a Ordenanza fiscal correspondente reguladora da taxa pola prestación de servizos de Axuda no Fogar, que entrará en vigor a partir da data na que se publique no Boletín Oficial da Provincia a súa redacción definitiva. Cando os prezos públicos por servizos de axuda no Fogar, de carácter periódico teñan que transformarse en taxa pola causa prevista no apartado 2º, non será preciso realizar a notificación individual á que se refire o art.102.3 da Lei 58/2003, de 17 de decembro, Xeral Tributaria, sempre que o suxeito pasivo e a cuota da taxa coincidan co obrigado ó pago e o importe do prezo público ó que substitúe. Están obrigados ó pago do prezo público regulado na presente ordenanza quen se beneficie das prestacións sinaladas no presente regulamento. A obriga de pagamento dos prezos públicos comeza dende que se inicie a prestación do servizo. O número de horas máximo de prestacións será de 60 horas ó mes, en tódolos casos a excepción dos/as beneficiarios/as con recoñecemento de Nivel e Grao e dependencia pola Vicepresidencia da Igualdade e do Benestar. A retribución dos prezos será instantánea, pero as liquidacións practicaranse por meses naturais, e deberán ser aboadas polos/as beneficiarios/as nos primeiros cinco días hábiles do mes seguinte, mediante cargo na conta corrente que o/a usuario indicará no contrato do servizo, ou ingreso na conta corrente que o Concello sinale no momento de subscribir dito contrato de prestación. O importe do prezo público fixado cubrirá, como mínimo, o custo das actividades prestadas, podendo así fixarse un prezo público por debaixo do custo cando existan razóns sociais benéficas, ou de interese público que así o aconsellen. O custo da hora de servizo fixada para cada exercicio, establécese neste ano en 12 €/hora. As tarifas antes indicadas poderá ser modificadas tan só no referido ao seu importe ou distribución tarifaria, por acordo do órgano municipal competente, que producira efecto dende a sua publicación no Boletín Oficial da Provincia. Os suxeitos pasivos estarán obrigados a comunicar calquera alteración que se produza nos seus ingresos ao longo do período impositivo, así como a renovar, anualmente, os datos para a estimación das súas rendas. O terse en conta as circunstancias económicas na fixación de prezos non se establece ningún outro sistema de exención ou bonificación. As débedas polos prezos públicos aquí regulados poderán esixirse polo procedemento administrativo de apremio, e de conformidade coa normativa de recadación que sexa de aplicación. A falla de pagamento dos servizos prestados de dous prazos suporá a imposibilidade de manter o servizo en tanto non se teñan aboadas as débedas pendentes. O presente regulamento entrará en vigor unha vez que sexa publicado integramente no BOP e transcorra o prazo de 15 días previsto no artigo 65.2 da Lei 7/1985 do 2 de abril. E ten a consideración de rectificación na súa totalidade do anterior Regulamento Regulador do Servizo Municipal de Axuda no Fogar. ANEXOS. (oficiais aprobados pola Xunta de Galicia. Baremos e outros.) Muxía 05 de outubro de 2009 O alcalde Asdo.: Félix Porto Serantes